BUḌYAF...kecmen-d s draɛ d tḥarci anda yefka iẓuran deg udabu azzayri mbaɛd n timunnent d BEN Bella i yellan d aselway tallit-nni. Amezruy ilawi yemmal-d belli fransa teffaɣ maca tesbedd-d adabu n yixabiten d yimḍebren isertanen, deg 1963 tellad tnekra n yimjuhad yecban Akli Muḥend ULḤAǦ, AYT Ḥmed ... mgal adabu-agi amhersan, ilmend ad d-tuɣal tlelli ɣer lezzayer, d laḥkem i wid yuklalen, maca tanekra-nsen d tin ur d-newwi ara tilelli. Adabu amesbaṭli yessemres yal tiḥerci tasertant akken ad yesgen agdud, ad ihmel di leḥkem, yessemres yal lbaṭel ɣef yimjuhad i d-yeksen tamurt si temharsa tafransist anda yesssekcem tuget-seg-sen ɣer leḥbus, yenfa wid yecban AYT Ḥmed, MUFDI Zakariya... adabu yenɣa aṭas n yimḍebren iɣelnaẓriyen n tallit n ṭraḍ am KRIM Belkasem di lalman, LƐERBI Tbessi d wiyaḍ.